“ศบค.” แถลงไทยติดเชื้อ “โควิด-19” เพิ่ม 50 ราย เสียชีวิตอีก 1 ยอดป่วยสะสม 2,473 คน
"ศบค." แถลงไทยติดเชื้อ "โควิด-19" เพิ่ม 50 ราย เสียชีวิตอีก 1 ยอดป่วยสะสม 2,473 คน
"ศบค." แถลงไทยติดเชื้อ "โควิด-19" เพิ่ม 50 ราย เสียชีวิตอีก 1 ยอดป่วยสะสม 2,473 คน
10 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยสถานการณ์การระบาดของเชื้อไวรัสโควิด-19 ล่าสุดวันนี้ว่า พบผู้ป่วยติดเชื้อรายใหม่เพิ่มอีก 50 ราย ผู้เสียชีวิตเพิ่ม 1 ราย ส่งผลให้ยอดผู้ป่วยยืนยันติดเชื้อสะสมรวม 2,473 ราย ยอดผู้เสียชีวิตเพิ่มเป็น 33 ราย รักษาหายกลับบ้านได้แล้ว 1,013 ราย
สำหรับผู้เสียชีวิตที่รายงานวันนี้เป็นหญิงวัย 43 ปี อาชีพค้าขาย มีโรคประจำตัวเป็น SLE หรือ โรคแพ้ภูมิตัวเอง ได้เข้ารับการรักษาอาการป่วยเมื่อวันที่ 6 เม.ย.ที่ รพ.ในจังหวัดฉะเชิงเทรา ด้วยอาการไข้ 38.9 องศาฯ ถ่ายเหลว อาเจียน หายใจหอบเหนื่อย ความดันโลหิตตก เอ็กซ์เรย์พบปอดอักเสบรุนแรงต้องใช้เครื่องช่วยหายใจ และเสียชีวิตเมื่อวันที่ 7 เม.ย.